**ԱՐԹԻԿ ՀԱՄԱՅՆՔԻ ՂԵԿԱՎԱՐ ՄԽԻԹԱՐ ՎԱՐԱԳՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁՆ ՈՒՍՈՒՑՉԻ ՕՐՎԱ ԱՌԹԻՎ**

Սիրելի՛ ուսուցիչներ.

Ի սրտե շնորհավորում եմ  ուսուցչի բարձր կոչմանն արժանացած բոլոր այն նվիրյալներին, ովքեր անձնուրացորեն ծառայում են գալիք սերունդների կրթության և դաստիարակության ծանր ու պատասխանատու գործին:  Մեծապես ուսուցչի աշխատանքով է պայմանավորված, թե ինչ աշխարհընկալում կունենա ևինչ արժեհամակարգ կդավանի վաղը մեծ կյանք ոտք դնող սերունդը:  Դուք վաղվա քաղաքացու հաջողությունները կերտողն եք, առաջին դժվարությունները հաղթահարելու աջակիցը, առաջին գիտելիքը մատուցողը, ում ակնածանքով են հիշում  ողջ կյանքում:

Շնորհավորանքներս եմ հղում նաև մասնագիտական հաստատությունների ուսուցիչներին ու դասախոսներին, ինչպես նաև նախակրթարանների դաստիարակներին և բոլոր նրանց, ովքեր զբաղված են երեխաների մտավոր և ֆիզիկական դաստիարակության դժվարին գործով:

Բոլորիդ մաղթում եմ առողջություն ու խաղաղություն, ընտանեկան երջանկություն, բարօրություն և   նորանոր հաջողություններ մանկավարժական գործունեության ասպարեզում՝ ի փառս մեր համայնքի և երկրի: